Jardiamet 5 mg/1000 mg | healthdirect
Brand name: Jardiamet 5 mg/1000 mg TM
Brownish yellow, oval, biconvex film-coated tablets. One side is debossed with BI company symbol and "S5", the other side is debossed with "1000".
Can I take Jardiamet 5 mg/1000 mg in sport? Find out on the ASADA website Geen mens is ‘n eiland nie | News24
Geen mens is ‘n eiland nie
GEEN mens is ’n eiland nie en niemand kan sonder ander bestaan nie.
Die filosoof Martin Buber het glo gesê dat die mens in drie primêre verhoudings staan: Daar is jou verhouding met God, waar Hy vertroostend, voorsienend en versorgend in jou lewe betrokke is.
Daar is jou verhouding met jou medemens waar jy God moet verteenwoordig in jou interaksie met hulle. Jy tree beskermend en bemoedigend teenoor hulle op. Dan is daar ook jou verhouding met die skepping of wat hy noem, ek-dit.
Jesus het in Matteus 22: 34 die volle inhoud van die tien gebooie saamgevat in een woord, liefde; liefde teenoor God en jou naaste wat selfliefde insluit. Dis merkwaardig dat godsdienstige mense hierdie eenvoudige beginsel miskyk.
Dikwels fokus kerke soos die legende vertel, op die nie-essensiële van die godsdiens.
Die legende gaan mos oor hoe die kerk in Rusland Sinode gehou en gestry het of Nagmaalswyn onheilig is as ’n vlieg in die Nagmaalsbeker val en of die vlieg heilig is. Intussen was Rusland met die kommunistiese rewolusie besig om in duie te stort. Jesus het dikwels in Sy twisgesprekke met die godsdienstige leiers van Sy dag deurgedring tot die wese van alles, naamlik verhoudinge. Sonder ’n persoonlike verhouding met God en ’n betekenisvolle verhouding met ander, is die lewe eintlik sinloos. Gaan egte godsdiens dan nie oor ’n liefdesverhouding met God wat Sy enigste Seun gegee het sodat elkeen wat in Hom glo, vir ewig by Hom kan wees nie?
Die liefde vir God sê Jesus behoort ons emosies, gedagtes en optrede van elke dag te oorheers. Hierdie liefde is meer as net ’n vroom gevoel. Dit loop uit vir liefde teenoor ons medemens.
Ons wil nie ons medemens kwaad aandoen nie, want ons besef dat God se liefdesdaad by die kruis juis ons welwese in gedagte gehad het.
Natuurlik kan ons dit nie uit ons eie regkry om lief te hê nie. Ons het nodig om die Heilige Gees te vertrou om ons natuurlike selfsug te transformeer in omgee en sorg dra vir ander en die skepping.
Hoeveel tyd bestee jy aan die bou van verhoudinge met God, jou medemens en deur aandag aan die versorging van die skepping te gee?